
REZUMAT 


Relatia arhetipala dintre muzica si artes dicendi (gramatica, retorica, dialectica) ne conduce la 
reinterpretarea terminologiei contemporane cu care operăm în analizele muzicale. După 
dispariţia disciplinelor retorice din educaţie și sistemele filozofice, secolul al XIX-lea 
combină retorica muzicală a lui Koch și gramatica într-o singură entitate, structura, iar 
secolul XX a redescoperit retorica. Așadar: cât de mult depinde azi arta muzicală de 
conceptele retoricii? Potrivit acesteia, ordonarea argumentelor (forma) se realizează în 
dispositio. Tropii și figurile sunt ornamente retorice ale stilului (elocutio) sau — în concepţia lui 
Johann Mattheson — elemente ce definesc elaboratio si decoratio. Taxonomia figurilor 
a preocupat cercetători marcanţi, precum Burmeister (1601-6), Kircher (1650), Mattheson 
(1739), Forkel (1788). De la înțelesurile pe care i le atribuia Quintilian („orice forma dată 
expresiei unui gând” sau „o schimbare făcută intenționat în sens ori în cuvinte prin care ne 
abatem de la calea obișnuită și simplă”), figura a ajuns să fie considerată „ansamblu de 


* Lucrare prezentată în cadrul Simpozionului Internaţional de Muzicologie „Capcane și riscuri ale 
comunicării intramuzicale: terminologie, notație, interpretare“, desfășurat la Academia de Muzică 
„Gheorghe Dima” Cluj-Napoca, sub egida Festivalului „Cluj Modern“, ediţia a X-a, 10 aprilie, 2013. 

operaţii discursive de detaliu”, „mijloc de accentuare a mesajului, caracteristic funcţiei 
poetice, ce asigură vizibilitatea discursului” (T. Todorov), „deviere între semn și sens” 
(G. Genette), conturând „spaţiul semantic între figurat și propriu” si având un „surplus de 
sens” prin valoarea sa conotativă care „neutralizează pe verticală linearitatea discursului” 
(O. Ducrot, J.-M. Schaefer). Din perspectivă structural-analitică, sintagma figură muzicală a 
intrat în atenţia analistilor formei abia în secolul trecut, atribuindu-i-se două înțelesuri 
fundamentale (cf. Vasile Herman): cel de structură celulară, investită cu latente expresive 
(cf. Valentin Timaru), și cel de „unitate a discursului [...] care se constituie într-un desen 
melodico-ritmic de dimensiuni relativ restrânse, caracterizat prin pregnantà melodico- 
ritmică redusă și disponibilitate marcată pentru repetare și secventare” [1], cu „rol de liant 
în discursul sonor” (cf. Valentin Timaru). În această ambiguitate semantică, investigația 
noastră va căuta argumente pentru compatibilizarea intelesurilor terminologice. 


Cuvinte-cheie: terminologie, retorică, forme muzicale, figură, celulă 


1. Argument: despre perspectiva istorică 


Ideile și practicile dominante în oricare dintre perioadele istoriei 
muzicii (conceptul hegelian Zeitgeist) sunt „un fapt al succesiunii genera- 
ţiilor”, afirmă muzicologul Carl Dahlhaus!, preocupat de dinamica 
proceselor istorice. Motivati de această aparent simplă concluzie, optăm — 
în activitatea muzicologică — pentru reinterpretarea unor concepte, noțiuni 
sau termeni, dincolo de aparenta ,inghetare” a sensurilor lor, viziunea 
structurală având nevoie de complementaritatea perspectivei diacronice. 

Practica terminologică a prezentului, consemnată în mod deloc 
unitar în tratatele și lexicoanele de specialitate, ascunde şi contradictorii 
înțelesuri ale unor termeni, printre care și cel de „figură”. Definită şi 
explicată felurit, uneori în deplina ignorare a intelesurilor iniţiale, figura 
pare să-și fi pierdut apartenenţa arhetipală la artes dicendi, metamorfoza 
semnificatiilor sale retorice fiind, astfel, irevocabilă. 


2. Terminologia actuală în teoria structurală a formei muzicale 


O selectivă relevare a intelesurilor pe care le are termenul „figură” 
ne poate dezvălui sensurile care i-au fost atribuite. 


14 Carl Dahlhaus, Die Musik des 19. Jahrhunderts, 1989, apud [14, p. 81]. 

Astfel, Sigismund Toduta consideră figura drept „particula cea mai 
mică, elementară, care poartă în faza latentă [...] în nuce, în stare endogenă, 
trăsăturile viitorului op.” [21, p. 19 (nota de subsol nr. 1)], definiţie 
reformulată felurit: „valoare tectonico-morfologică”, „cea mai simplă 
articulare a plăsmuirii muzicale”, „o primă piatră de construcţie” 
(H. Degen), „un început, investit cu posibilitățile evoluţiei (Fortspinnung), 
obţinute în baza unui principiu tectonic-aditiv” [22, p. 86]. Maestrul clujean 
precizează cu claritate: „termenilor celulă, submotiv, celulă motivică, figură 
motivică, le atribuim [...] o semnificaţie echivalentă cu figura”. Motivul este 
definit ca „piatră de construcţie morfologică construită din figuri” 
[21, p. 19]. 

Interpretarea modernă a termenului în contextul construcției 
formale este, însă, completată cu sensurile sale vechi retorice, figura 
(ornamentum musicum) — asemeni motivului — fiind „o idee muzicală deja 
conturată” [22, p. 86] (Helmuth Degen), „îmbibată cu semnificaţiile 
afectului expresiv” (Arnold Schmitz). [22, p. 88] 

In Dictionarul de forme si genuri muzicale (1978), Dumitru Bughici nu 
include un articol despre „figură”, ci doar despre ,,figuratie”, preferând 
termenul de „celulă”, sinonim cu submotivul, şi înţeles drept „cea mai mică 
alcătuire muzicală, care intră în structură, dar care nu are încă un sens 
muzical deplin”. [8, p. 65] 

Dicţionarul de termeni muzicali (1984) diferenţiază cele două 
înțelesuri ale termenului. În sens contemporan, figura este o „unitate a 
discursului muzical care se constituie dintr-un desen melodico-ritmic de 
dimensiuni relativ restrânse (1/2—2 măs.), caracterizat prin pregnanta 
metro-ritmică redusă şi disponibilitate marcată pentru repetare si 
secventare”. Se precizează ca, în Baroc si Clasicism, figura are „un substrat 
acordic pronunţat”, fiind citat Helmut Degen (Handbuch der Formenlehre), 
potrivit căruia „figura contribuie la nașterea formelor polifonice 
(canon, fugă)” iar „motivul (şi tema), mai încărcat cu sens armonic, 
la naşterea formelor omofone bitematice (sonata)”. Figura retorică 
(figurae musicae) îşi păstrează înțelesurile de „cod de întorsături melodice 
(dar şi ritmico-armonice) precis configurate care, în sec. 17-18, mai ales în 

Germania, au fost puse în legătură cu muzicalitatea textului, cu sensul 
cuvântului”.[1, pp. 212-213] !5 

Acelaşi dicţionar defineşte şi celula, considerată „unitate intonatio- 
nală care subintinde motivul (Hugo Riemann)” sau „subdiviziune motivi- 
că, caracterizată prin completa sa subordonare fata de acesta din urmà.”!6. 
[1, p. 108] 

Duplicitatea semantică este prezentă si în concepţia lui 
Vasile Herman, figura muzicală” [11, p. 46], „reuniune de două, trei sau 
eventual mai multe sunete care joacă, de la caz la caz, roluri diferite în 
modalitatea de compunere a muzicii”, fără independenţă proprie, având 
două înţelesuri: unul „larg” („când intră în componenţa unor pasaje de 
legătură sau cu o însemnătate expresivă redusă”) şi unul „fundamental” 18 
(când ,pregnanta expresivă” contribuie la „constituirea discursului 
muzical”). [12, p. 40] Fidel gândirii lui Helmuth Degen, Herman consideră 
figura drept „materia primă” pentru genurile Evului Mediu (polifonice: 
motet, conductus, missa polifonică, lauda) şi Renaşterii (motet, madrigal, 
chanson, canzone instrumental, ricercar, dansuri de epoca) [11, p. 48], 
încadrându-se într-o gândire preponderent melodică (monodie şi 
polifonie). Astfel, „melodia de gen figural-celular are caracter energetic si 
dă naștere unei alcătuiri tectonice în construcţia formei” (fuga mono- 
tematică barocă). [11, p. 59] Motivul, cealaltă „entitate distinctă cu valoare 
formativă sau dezvoltàtoare” [11, p. 46], este — prin dimensiunea sa 
armonică — caracteristic Barocului, Clasicismului și Romantismului. 

Termenul „celulă” mai apare si în sintagma „celulă motivică”, 
indicând scurtimea unui motiv care „dispune de toate calităţile unui 
motiv! [12, p. 42] şi este dezvoltată ca atare”. [11, p. 46] 

Valentin Timaru își asumă riscurile unei arbitrare diferențieri a 
intelesurilor cu care investește figura și celula.?! [20, pp. 33-34] Ca urmare, 
celula devine „microunitate a morfologiei muzicale investită cu latente 


15 art. „ figură” — Gheorghe Firca. 
16 art. „celulă” — Speranţa Radulescu. 

17 care „a intrat în unghiul de vedere al analiștilor formei abia în secolul nostru [sec. XX]”. 

18 polisemie perfect justificată, având în vedere împărţirea figurilor retorice în figuri de construcție şi tropi. 
19 Herman stabilește „trei condiţii pentru conturarea motivului: melodia, ritmul și armonia”. 

20 ex. Beethoven, Sonata op. 31 nr. 3, p. I. 

21 „figura este corelată cu retorica muzicală” ... „în acest caz remarca noastră ca figura nu are latentà 


expresivă este cel putin discutabilă dacă nu riscantă...” . 

expresive, datorită unui interval caracteristic sau al unei formule ritmice / 
ritmico-melodice definitorii” ce „conţine în ea capacitatea de a genera 
evoluția unui discurs muzical ulterior” [19, p. 17] iar figura, „microunitate 
a morfologiei muzicale, de extensie redusă, formată dintr-un desen ritmic 
sau ritmico-metric caracteristic, ce se impune (sau se valorifică) de cele mai 
multe ori prin repetare” si nu are „în sine latente expresive”. [19, p. 28] 
O sugestivă comparaţie delimitează figura („o silabă muzicală”), celula 
(„expresie în devenire”) şi motivul („sintagmă muzicală”). [18, pp. 41, 48, 
54] 

Alte abordări semantice ale conceptelor supuse discuţiei fie că 
ocolesc termenul „figură”, ierarhizând elementele morfologice în succe- 
siunea crescătoare: celule — submotive — motiv simplu [17, p. 54]? — motive 
compuse, compozite [17, p. 61] (Livia Teodorescu-Ciocănea), fie îi păstrează 
legitimele legături cu retorica, figurile fiind definite „(acele) mijloace de 
decorare, de elaborare a unui discurs pe baza unei reprezentări afective 
intenționate, de adăugare a tensiunii dramatice muzicale la cuvinte şi 
concepte poetice”, „unități de bază, pietre de construcție, elemente de 
vocabular”, „părți integrante din decoratio [...] teoretizate si considerate la 
un moment dat drept esenţiale pentru compoziția muzicală” [16, pp. 83-84] 
(Valentina Sandu-Dediu). 

Figura este, uneori, asimilată motivului” [3, p. 69], sau capătă — în 
interpretarea uneia dintre cele mai credibile surse bibliografice 
muzicologice (The New Grove Dictionary of Music and Musicians) — înţelesuri 
dependente de dimensiune sau profil melodic. Astfel, figura devine o 
scurtă idee melodică cu identitate ritmică şi melodică, adesea utilizată 
repetitiv sau acuplată altor idei asemănătoare, constituind astfel o mai 
amplă idee melodica (un motiv) sau o temă. [6] În sens invers, motivul — 
de multe ori o subdiviziune a temei sau frază care-şi păstrează sensul de 


22 motivul fiind „cea mai mică unitate structurală cu sens muzical independent” 

23 art. Figure = „A brief, easily distinguishable melodic or rhythmic motif, which may be as long as few bars or as 
short as two notes. It may form the basis for the construction of a piece or movement.” 

2 art. Figure = „A short melodic idea having a particular identity of rhythm and contour, often used repetitively 
or in conjunction with other such ideas to build a larger melodic idea or a theme. Thus it belongs to the category of 
musical ideas commonly called motifs.” 

„idee” — poate căpăta înţelesul de „figură” (cu profil melodic) sau „celulă” 
(subdiviziune a motivului).% [6] 

În concluzie: 

- între motiv și figură se stabilesc următoarele posibile rapoarte: 


M>F | figura este parte | Sigismund Toduta 
componentă a | Vasile Herman 
motivului Valentin Timaru 


Livia Teodorescu-Ciocănea 


M=F | motivul este | Oxford Dictionary of Musical 
(poate fi) asimilat | Terms 
figurii The New Grove Dictionary of | dacă profilul este 
Music and Musicians melodic 


- între figură şi celulă se stabilesc următoarele posibile rapoarte: 


F=C | figura și celula Sigismund Toduta idem: submotiv, celulă 
sunt sinonime motivică, figură 
motivică 
F>C | figuraare Vasile Herman sunt menţionate și: 
,pregnanta „melodia de gen 
expresivă” figural-celular”, 


„celula motivică” 


(F)/C | termenul „figură” | Dumitru Bughici 


lipseşte Livia Teodorescu-Ciocănea „celule — submotive — 
motiv simplu — motive 
compozite” 
F / (C) | termenul „celulă” | Oxford Dictionary of Musical Figure = „A brief, easily 
lipsește Terms distinguishable melodic 


or rhythmic motif...” 


F#C | figura este „oidee | Helmuth Degen 
muzicala deja 
conturata” 


25 art. „Motiv, motive” (William Drabkin): Motif = „A short musical idea, melodic, harmonic, rhythmic, or any 
combination of these three. A motif may be of any size, and is most commonly regarded as the shortest subdivision 
of a theme or phrase that still maintains its identity as an idea. It is most often thought of in melodic terms, and it 
is this aspect of motif that is connoted by the term ‘figure’. Thus, for example, in the opening theme of Beethoven's 
Sonata in E op.109, a case could be argued for either half a bar or one bar constituting a motif, though the latter 
interpretation would probably be favoured by most listeners, since the two pairs of notes together form an 
identifiable contour; the two-note members might then be called ‘cells’” [s.n.]. 

figura este 
„îmbibată cu 
semnificaţiile 
afectului 
expresiv” 


Arnold Schmitz 


figurile sunt 
„mijloace de 
decorare, de 
elaborare a unui 
discurs pe baza 
unei reprezentări 
afective 
intenționate” 


Valentina Sandu-Dediu 


„unităţi de bază, 
pietre de construcţie, 
elemente de 
vocabular” 


figura nu are în 
sine „în sine 
latente expresive” 


Valentin Timaru 


figura = „o silabă 
muzicală”, celula = 
„expresie în 
devenire”, motivul = 
„sintagmă muzicală” 


figura (melodică) 
poate fi 
considerată motiv; 
celula este o 
subdiviziune a 
motivului 
[termenului ,,cell” 
nu-i este alocat un 
articol] 


The New Grove Dictionary of 


Music and Musicians 


figure = „a term which 
stands for the 
interrelationship 
between rhetorical 
figures of speech and 
analogous musical 


figures” 


De notat că muzicologia franceză operează cu noțiunea de „celulă” 
(cellule = „la plus petite unite indivisible” [4]), iar cea germană este puternic 
ancorată în semnificaţiile retorice ale „figurii”.% [2] 


3. Excurs diacronic: mutatiile structural-istorice ale conceptelor retorice — 
figura 


Polymnia, muza retoricii, personifica deopotrivă şi muzica. 
Boethius, Cassiodorus și Isidorus din Sevilla împart cele șapte arte liberale 
(septem artes liberales) in trivium (gramatica, retorica şi dialectica) si 


26 a se vedea art. ,,Figuren, Musikalisch-rhetorische” (Arnold Schmitz). 

quadrivium (aritmetica, geometria, muzica şi astronomia), descrise succint 
în versurile mnemotehnice medievale: „Gramm loquitur, Dia verba docet, 
Rhet verba colorat, Mus canit, Ar numerat, Geo ponderat, Ast colit astra”. 
Relatia dintre muzicà si artes dicendi (gramatica, retorica, dialectica) este 
arhetipală, muzica fiind înţeleasă ca ,judecare prin pătrundere 
(speculatione) sau prin rațiune [...] a melodiilor si ritmurilor, a feluritelor 
cântece şi versuri”. Poezia era, prin urmare, parte a muzicii (întrucât se 
adresa urechii, prin recitare), genurile care tin de arta muzicală fiind trei: 
„unul [...] care foloseşte instrumentele, altul [...] al compunerii poemelor, 
al treilea al judecăților asupra execuţiei instrumentale și realizării 
poetice”.27 

În relaţia dintre retorică și muzică, apreciem drept relevante 
următoarele momente: 

(1) Ars subtilior (curent stilistic de la sf. sec. XIV) şi documentele din 
Chantilly Codex, lucrări foarte elaborate din punct de vedere al notatiei 
muzicale, printre care sunt compoziţii de Johannes Ciconia (c.1370-1412), 
Baude Cordier (c.1380-1440).% 

(2) Creaţia lui Guillaume Dufay (1397-1474), ale cărui motete 
„rămân mostre de virtuozitate în «compoziția numerică», înglobându-se 
într-o tradiţie amplă, complicată a încifrărilor muzicale”. [16, p. 54] 

(3) Musica figurata, ilustrată de Jean Ockeghem (c.1410-1497) şi 
compozitorii scolii flamande timpurii.” [6] 

(4) Musica reservata®, legată de creaţia lui Josquin Desprez 
(c.1450/5-1521)*! [6] si a lui Orlando di Lasso („fără îndoială, cel mai mare 
orator al muzicii”%). [6] 

(5) Relaţia text-muzica în creaţia lui Heinrich Schiitz (1585-1672). 


27 Boethius, De Institutione musica. 

8 dar si de Guillaume de Machaut (c.1300-1377), reprezentantul Ars Novei. 

29 art.: „Figural, figurate, figured” (Michael Tilmouth). 

30 „Concept mai degrabă semantic”, caracterizat prin „modulaţii surprinzătoare, cromatică intensă 
(inclusiv la nivelul vizual), enarmonie, procedee armonice ale musicii ficta, artificialitate contrapunctică 
intenționată, trăsături excentric-manieriste, reprezentarea rafinată a afectelor și a imaginilor cuprinse în 
unele cuvinte ale textului” [s.n.], ce „continuă ideile conţinute în Ars subtilior”. Cf. [16 pp. 62-64]. 
Termenul apare în documente datate între 1552 (Adrianus Petit Coclico, Compendium musices), 1555 
(Nicola Vicentino, L'antica musica ridotta alla moderna prattica) şi 1625 (Joachim Thuringus, Opusculum 
bipartitum de primordiis musicis) Cf. [6], art.: „Musica reservata (i)” (Albert Dunning). 

31 art.: „Figural, figurate, figured” (Michael Tilmouth). 

32 art.: „Rhetoric and music” (Blake Wilson, George J. Buelow, Peter A. Hoyt). 

(6) Funcţia coralului protestant, care „trebuia să aibă forța de 
convingere a unei predici”. [1] 

(7) Creaţia lui ]. S. Bach. 

Toate aceste etape semnificative marchează pătrunderea figurilor 
retorice din muzica vocală în cea instrumentală. 

Pornind de la paradigma lui Johannes Tinctoris (c.1435-1511), 
Complexus effectum musices (1475), primul tratat consacrat în întregime 
efectelor muzicii, considerăm importantă, pentru relevanta conceptelor 
vehiculate, menţionarea tratatelor de retorică din sec. XVI-XVIII. 

Astfel: 

(i) În prima jumătate a sec. XVI, Nikolaus Listenius (1510-?), 
autorul tratatului Musica (1537), adaugă, alături de musica theoretica şi 
musica practica, sintagma musica poetica, care semnifica instruirea in 
compoziție. [6] 

(ii) Joachim Burmeister (1564-1629) realizează cea mai cuprin- 
zătoare clasificare a figurilor retorice muzicale (între 22 și 26), în lucrările: 
Hypomnematum musicae poeticae (1599), Musica autoschediastike (1601) si 
Musica poetica (1606). De menţionat că figurile aveau nu doar rol expresiv, 
ci erau şi elemente ale construcției muzicale. Burmeister este primul care 
analizează muzica după criterii retorice (aplicată la motetul la 5 voci În me 
transierunt irae tuae”, publicat în 1562, de Orlando di Lasso).% [6] 

(iii) Johannes Lippius (1525-1612), pentru care muzica era inca o 
arta din quadrivium, in tratatul Synopsis musicae nova (1612) a ridicat 
compoziţia la rang de artă retorică” [6], considerată bază pentru formă si 
structură.3% [6] 

(iv) Fără a include aici și tratatul lui Michael Praetorius (1571-1621), 
Syntagma Musicum (1614-1620), al cărui al patrulea volum, dedicat 
compoziţiei, a rămas neterminat, ne vom opri asupra compendiului 
Musurgia universalis (1650), în care Athanasius Kircher (1601-1680) prezintă 
o sinteză a practicilor compoziționale germane si italiene din secolele 


3 art. „figură” (Gheorghe Firca). 

34 art.: „Listenius” (Klaus W. Niemdller, Egbert Hiller). 

35 motet la care face referinta si Johannes Keppler (1571-1630), in Harmonices mundi libri V (1619). Cf. [31]. 
36 art.: „Rhetoric and music” si [15, p. 312]. 

97 art.: „Lippius” (George J. Buelow). 

38 art.: , Analysis” (lan D. Bent, Anthony Pople). 

XVI-XVII, introduce conceptul de musica pathetica între elementele retoricii 
si descrie natura afectivă a muzicii.” [6] 

(v) Johann Gottfried Walther (1684-1748) este autorul unei compi- 
latii a celor mai importante tratate ale sec. XVII, Praecepta der musicalischen 
Composition (1708) — a cărei parte a I-a, Musicae poeticae, cuprinde detaliate 
explicaţii asupra figurilor retorico-muzicale utilizate în compoziţie — 
si primul dicţionar german important, Musicalisches Lexicon (Leipzig, 1732), 
care cuprinde mai bine de 3000 de termeni muzicali.* [6] 

(vi) Johann Mattheson (1681-1764), în Der vollkommene Capellmeister 
(1739), propune o interpretare retorică a compoziţiei, care poate fi structu- 
rată după regulile artei persuasiunii în: inventio, dispositio (aranjarea părților 
discursului muzical), decoratio / elaboratio / elocutio, pronuntiatio (interpre- 
tarea). Dispositio („cea mai importantă etapă”) era divizată în: exordium 
(introducerea), narratio (relatarea faptelor), divisio/propositio, confirmatio, 
confutatio (combaterea contraargumentelor), peroratio.*! [6] 

(vii) In Allgemeine Geschichte der Musik (1788-1801) — o abordare 
filozofică, estetică si retorică a muzicii -, Johann Nikolaus Forkel 
(1749-1818) relationeazà expresia muzicală cu dezvoltarea mentală si 
perceptivă a omului, numită Empfindung (senzaţie, emoție, sentiment), 
retorica (si, implicit figura) având rolul de canalizare a sentimentelor într-o 
compoziție muzicala.” [6] 


4. Schimbarea de paradigma: teoria formala asupra muzicii 


Succintul parcurs in istoria retoricii muzicale ne determina sa 
formulăm o justificată întrebare: când înțelesurile termenului „figură 
muzicală” au fost deturnate de la adâncimile semantice ale retoricii la 
arida semnificaţie formală de „piatră de construcţie”? 


% art.: „Kircher” (George J. Buelow). 

40 art.: „J. G.Walther” (George J. Buelow) si [26]. 

4 art.: , Analysis” (lan D. Bent, Anthony Pople) si „Rhetoric and music” (Blake Wilson, George J. Buelow, 
Peter A. Hoyt). De menţionat că unii compozitori romantici au păstrat structura propusă de Mattheson 
(a se vedea: Schumann, Simfonia I, p. a IV-a, şi Liszt, Sonata pentru pian în si minor). 

£ art.: „Forkel” (George B. Stauffer). 

43 Ger. Figurenlehre, termen creat de muzicologii germani: Arnold Schering, Heinz Brandes, H. H. Unger 
si Arnold Schmitz ([6], art. ,, Figures, theory of musical” — George J. Buelow). 

(1) Răspunsul pare a-l oferi tratatul Grundregeln zur Tonordnung 
insgemein™ („Reguli de bază ale ordinii sonore în general”) scris de 
Joseph Riepel (1709-1782), teoretician, compozitor şi violonist austriac, 
scris la Regensburg, și publicat la Frankfurt şi Leipzig în 1755. [15, pp. 50, 
170-171, 176] 

Preocupat să ofere o metodă de compoziţie, Riepel adoptă stilul 
colocvial și procedeul fuxian al dialogului dintre magister și discipol, 
apelând la o metodă bazată pe ars combinatoria şi ars permutatoria, utilizată 
anterior de Mersenne şi Kircher, pe baza căreia stabileşte un sistem circular 
al tonalitàtilor.‘9 [6] Studiind menuetul și simfonia ca genuri de bază, Riepel 
descrie articulația de 8 măsuri (echivalentă cu perioada), divizibilă în două 
fraze a câte 4 măsuri, devenită normă. În cadrul sintaxei frazei identifică 
figuri (germ. Figur), termen prin care „el numeşte nu o configuraţie 
melodică, ritmică, contrapunctică investită cu sens retoric, ci, în sensul 
analizei moderne, microunitati de construcţie formală”, „unitate formală 
minimă”, „sens sinonim cu motivul”. [15, p. 176] Departe de înțelesurile 
traditionalelor Figurenlehre, Riepel identifică patru tipuri de figuri: Singer, 
Laufer, Rauscher şi Springer.“ Teoreticianul austriac devine, astfel, „premer- 
gător al concepţiei formale moderne în muzică”. [23] 

(2) Scrierile lui Riepel l-au influenţat pe Heinrich Christoph Koch 
(1749-1816), cel mai important teoretician al perioadei sale. El se află la 
intersecţia a două lumi: cea retorică şi cea formal-analitică. În aceeaşi 
postură se aflase, înaintea lui, elevul lui Bach, Johann Philipp Kirnberger 
(1721-1783), care, sub denumirea de Rhytm, imaginase (in Die Kunst des 
reinen Satzes in der Musik, 1771-1779) o structură melodico-armonica pe care 
o structurase prin denumirile: Periode (perioadă), Abschnitt (secţiuni, 
echivalentul frazei), Einschnitte (incizii), Glieder (elemente), articulate prin 
Căsuren (cezuri). [23] 


+ parte a I-a a unui vast tratat intitulat Anfangsgründe zur musicalischen Setzkunst: nicht zwar nach 
alt-mathematischer Einbildungs-Art der Zirkel-Harmonisten sondern durchgehends mit sichtbaren Exempeln 
abgefasset, în 10 volume (1752-1786). 

% trad. Haiganus Preda-Schimek., [15, p. 50]. 

4 art.: „Riepel” (Leonard G. Ratner, Thomas Emmerig). 

47 Haiganus Preda-Schimek traduce termenul ,,Grundabsatz, ca „propoziţie de bază” si Anderungsabsatz 
ca „propoziţia schimbătoare”, articulaţia fiind considerată „secţiune frazică de 8 măsuri”. Cf. [15, p. 171, 
176]. 

% „cantabilă”, „rapidă”, „euforică”, „săritoare” [23]. 

Autor al unui tratat (Versuch einer Anleitung zur Composition, 
în 3 vol., Rudolstadt și Leipzig, 1782, 1787, 1793) şi al unui lexicon 
(Musikalisches Lexikon, 1802), Koch s-a ocupat de analogia dintre muzică şi 
discurs, fiind unul dintre ultimii apărători ai teoriei afectelor. În același 
timp, a fost preocupat de logica frazei, considerând că muzica are 
gramatică şi punctuație, melodia fiind divizibilă în perioade, propoziţii sau 
secțiuni (Absatz) şi cele mai mici segmente (Einschnitt, „incizii”), acestea din 
urmă fiind sinonime motivului. [15, pp. 52, 82, 92, 96] 

În Musikalisches Lexikon, Koch defineşte figura astfel: „un grup de 
sunete, care rezultă din divizarea unei note melodice principale în note cu 
valori diferite mai mici (diminutii) sau din anexarea mai multor note 
auxiliare la nota principală, deasupra aceleiași baze armonice.” Figura, 
deși nu respectă întru totul sensurile date de Riepel, capătă rolul unui 
„element de construcție a compoziţiei muzicale”. [11, p. 46] 

(3) Antoine Reicha (1770-1836), compozitor şi teoretician ceh care a 
activat în Franţa si Austria, eliberează muzica de convențiile teoriei 
afectelor şi promovează gândirea periodică, vehiculând, în tratatele sale 
(Traité de melodie, 1814, Traité de haute composition musicale, 1824-26), 
sintagme sau termeni precum: frazare melodica, motif, premiere idée mere 
(prima tema a formei de sonata) si dessin (desen, imagine), care 
„corespunde figurii lui Riepel şi secțiunii (Einschnitt) lui Koch”. [15, p. 173] 

Reicha realizează una dintre primele descrieri ale formelor de 
sonata si rondo-sonată.” [6] 

De menţionat că, în aceeași perioadă, Johann Bernhard Logier 
(1777-1846), compozitor, pianist şi profesor, introduce termenul german 
echivalent al „muzicologiei”, în volumul System der Musikwissenschaft und 
der praktischen Komposition (1827).5 [6] 

(4) Ernst Theodor Amadeus Hoffmann (1776-1822) păstrează o 
viziune emoțională asupra muzicii, dar, în articolele sale publicate în 
Allgemeine musikalische Zeitung, utilizează termenul „figură”. 


% „Figur. Eine aus Auflösung melodischer Hauptnoten in Noten von verschiedenem geringerem Werthe 
(Diminutionen), oder aus Anschluss mehrerer Nebennoten an eine Hauptnote auf einer und derselben 
harmonischen Grundlage, entstandene Tongruppe“ (Trad. in lb.rom., Johanna Halmen). 

50 art.: „A. J. Reicha” (Peter Eliot Stone). 

51 art.: „J. B. Logier” (David Charlton, Michael Musgrave). 

(5) Adolf Bernhard Marx (1795-1866), în amplul său tratat, Die Lehre 
von der musikalischen Komposition (4 vol., 1837-8, 1845, 1847), eliberează 
muzica de convențiile teoriei afectelor, fiind considerat autorul care 
„denumeşte şi teoretizează forma de sonata”. [6] A introdus pentru prima 
dată în nomenclatorul formelor muzicale termenul ,,motiv”5 (definit drept 
configurație sonora, „Iongestalt”), considerat „germenele mişcării” 
[15, p. 93] şi investit cu virtuţi dezvoltătoare. 

(6) Johann Christian Lobe (1797-1881), compozitor şi flautist, 
considera (în tratatul Kompositionslehre, 1844) că perioada se structurează în 
secțiuni (Abschnitte), iar acestea în motive, segmente minime lipsite, uneori, 
de un profil pregnant, dar cu caracter de dezvoltare. 

(7) În tratatul său de estetică muzicală Vom musicalisch-Schânen 
(1854), Eduard Hanslik (1825-1904) respinge programatismul şi teoria 
afectelor şi consideră că frumosul se bazează pe trăsături pur sonore, prin 
coincidenta formei și conținutului. 

(8) Hugo Riemann (1849-1919), unul dintre fondatorii muzicologiei 
moderne, autor al celebrului Musik-Lexikon (Leipzig, 1882), este preocupat 
de caracterul tonalitatilor (Uber das musikalische Horen, 1873), dar defineste 
fraza, tema si motivul (Musikalische Syntaxis: Grundriss einer harmonischen 
Satzbildungslehre, Leipzig, 1877). În interpretarea lui Riemann, motivul, desi 
are potential de dezvoltare a discursului muzical, este o unitate minimală a 
acestuia. 

(9) Hugo Leichtentritt (1874-1951), celebrul muzicolog si biograf al 
lui Hăndel [13], încheie, în mod convenţional, lista lucrărilor importante 
pentru evoluţia gândirii formale, cu lucrarea Musikalische Formenlehre 
(Leipzig, 1911). 


5. In căutarea sensurilor pierdute: nuantari şi propuneri 


In lucrările teoretice contemporane extramuzicale, figura a ajuns să 
fie considerată „ansamblu de operaţii discursive de detaliu”, „mijloc de 
accentuare a mesajului, caracteristic funcţiei poetice, ce asigură vizibilitatea 


5 art.: „A. B. Marx” (Sanna Pederson). 
5 Hugo Riemann, Elements d’Esthétique, Paris, 1906, p. 187, apud [15, p. 94]. 

discursului” (T. Todorov), „deviere între semn si sens” (G. Genette), 
conturând „spaţiul semantic între figurat si propriu” si având un „surplus 
de sens” prin valoarea sa conotativă care „neutralizează pe verticală 
linearitatea discursului” (O. Ducrot, ].-M. Schaefer). [10, p. 377] 

În consecință, propunem ca cei doi termeni, celulă si figură, să-și 
păstreze relativa sinonimie, în spiritul terminologic todutian. În sens 
analitic, celula, termen provenit din biologie, va avea înțelesul de entitate 
morfologică minimală, cu potenţial de dezvoltare a discursului muzical, 
componentă a motivului, iar figurii să-i fie respectat trecutul retoric si să fie 
utilizată ca element morfologic cu latente semantice implicite, semnificativ 
în analiza estetică si particularizarea mesajului muzical. În mod necesar, 
cei doi termeni se vor putea referi si la aceeaşi entitate sonoră, dar în 
contexte și cu finalitati diferite. 


6. În loc de încheiere 


Hans-Heinrich Eggebrecht (1919-1999), unul dintre cei mai impor- 
tanti muzicologi ai sec. XX, autor al unor importante volume (printre care: 
Studien zur musikalischen Terminologie, 1955, Das Handwörterbuch der 
musikalischen Terminologie, 1970 si Zur Methode der musikalischen Analyse, 
1972), ne atenționează asupra caracterului istoric al terminologiei si 
subliniază importanţa cunoaşterii etimologiei termenilor: „un termen este 
cunoscut în profunzime doar odată cu relevarea întrebuintàrilor 
anterioare”. [15, pp. 165-168] 

Fabio DE SANCTIS DE BENEDICTIS a studiat vioara, arta corală şi compoziţia, la clasa lui 
Giacomo Manzoni. Laureat la diverse concursuri de compoziţie, lucrările sale au fost 
publicate de foné, SAM şi Ars Publica. Studiile sale au fost publicate în Italia şi în străinătate, 
a participat la conferințe precum Analitica, Domus Galileiana, EuroMac 2011 a susţinut 
comunicări la Lemmens Instituut şi la Escola Superior de Artes Aplicadas, Castelo Branco. A 
predat armonie si contrapunct la Universitatea din Pisa iar in prezent este profesor la 
Institutul ,,P. Mascagni”, Livorno. 


REZUMAT 

Analiza muzicală este o disciplină intermediară între teoria compoziţiei muzicale şi estetică. 
Demersul analitic devoalează procesele componistice şi furnizează totodată informaţii 
suficiente pentru emiterea unei judecăţi estetice bine fundamentate. Interpretarea muzicală 
reprezintă în sine o formă de analiză muzicală, aşa cum aceasta din urmă nu exclude o 
interpretare preliminară a operei examinate. Această problematică deţine o importanţă şi o 
utilitate specială în muzica contemporană, în care complexitatea ascunde, de multe ori, sensul 
muzical general. Prin analizarea lucrărilor Lied de Berio şi Lumen de Donatoni, ne propunem 
să oferim două exemple din care să extragem ipoteze de interpretare. Privirea analitică 
asupra principalelor tehnici de compoziţie conduce spre reliefarea formei globale şi a 
raportului pe care ea îl stabileşte în articularea parametrilor muzicali. Astfel, Lied şi Lumen se 
profilează cu o alcătuire formală bine structurată, sub aspect narativ şi teleologic, pe baza 
căreia interpretul este capabil să aleagă o interpretare coerentă, conştient de relaţiile 
structurale inclusiv pe suprafeţe mari, iar analistul hermeneut este apt să utilizeze 
informaţiile obţinute pentru a formula o interpretare validă asupra semnificației operei de 
artă. 

Cuvinte cheie: Berio, Donatoni, tehnici de compoziţie, formă, figuri 


* În această lucrare sunt rezumate conceptele expuse în prezentarea susținută la Simpozionului 
International de Muzicologie „Capcane şi riscuri ale comunicării intramuzicale: terminologie, notație, 
interpretare“, desfăşurat la Academia de Muzică „Gheorghe Dima” Cluj-Napoca, sub egida Festivalului 
„Cluj Modern“, ediţia a X-a, 10 aprilie, 2013. 

Analiza muzicală este o ramură interdisciplinară aflată la graniţa 
dintre teoria compoziţiei şi estetică. Cu ajutorul analizei muzicale se pot 
urmări procedeele componistice, sau se pot obţine informaţiile necesare 
pentru o evaluare estetică bine fundamentată. Interpretarea muzicală este 
în sine o formă de analiză, la fel cum analiza nu se poate desprinde în 
totalitate de o interpretare preliminară a lucrării. Aceste aspecte prezintă o 
importanţă deosebită pentru repertoriul contemporan, în care 
complexitatea ascunde adesea sensul muzical general. Prin analiza pieselor 
Lied de Berio şi Lumen de Donatoni ne propunem sa oferim două exemple 
de analiză care să deschidă diverse ipoteze de interpretare. 

Ca piesă scrisă pentru un singur instrument, poate fi lied-ul 
asemănat cu o Sequenza, având în vedere că există deja Sequenza IX pentru 
clarinet? Din punct de vedere al virtuozitatii, cu siguranţă că nu, dar, aşa 
cum vom vedea, din punct de vedere al tehnicii componistice, cu siguranţă 
că da. Încă de la prima vedere putem observa că piesa gravitează în jurul 
înălțimilor iniţiale, respectiv al tetracordului şi al apogiaturilor, care au 
tendinţa de a se manifesta întotdeauna la aceleaşi înălţimi absolute, ceea ce 
le conferă un plus de recognoscibilitate şi coerenţă. 


zii 
Li 


ERN. m SO Ce ate 
S = —— me 
& i ie = Se i PI: d 
= m >= se == 
Figura 1: Inceputul lied-ului 
55 Vezi Bent 1991, 2. 

Acest procedeu se extinde asupra întregii piese. În Figura 2, cele 
două linii orizontale indică notele Re şi Sol centrale“, iar diagrama prezintă 
notele lied-ului, divizate între prima si a doua pagină a partiturii. Se poate 
observa imediat că cea mai mare parte a piesei se desfăşoară în jurul 
registrului tetracordului iniţial. 


Figura 1: diagrama înălțimilor 


Avem un fel de „țesătură tematică“ bazată pe elementele iniţiale, 
specifică tehnicii componistice din Sequenze şi, in general, stilului post- 
serial utilizat de Berio. 

Prin segmentarea cu ajutorul respirației, pauzelor, fermatelor, 
apogiaturilor şi recurentei tetracordului initial, iau naştere mai multe 
fragmente.” Din interiorul aceste fragmente se pot desprinde unităţi 


56 Ambitusul tetracordului initial. Înàltimile sunt considerate aşa cum sunt scrise, fără a se lua în 
considerare transpunerea cu un ton mai jos. C3 reprezintă Do central. 
57 Pentru principiile de segmentare folosite, vezi Cifariello Ciardi 2002. 

melodice mai mici care prezintă afinități tipologice, în funcţie de 
conformatia lor intervalică, ritmică si dinamică." De exemplu, Figura 3 
ilustrează segmentarea pentru primele două linii. Deasupra avem 
segmentarea principală, iar dedesubt avem mulțimile, conform Teoriei 
mulţimii claselor de înălțimi. 


mper malto flrusililfe ome imprerisanie |a = x 
A 5 _ 3 = 
o a dhe 


Fig. 3: exemplu de segmentare 


Se poate obţine o schema paradigmatică” ce prezintă distribuţia unităţilor 
melodice mai mici. Primele două coloane (denumite în schemă a şi b) 
reunesc unităţile care prezintă afinități cu, sau sunt derivate din tetracordul 
si apogiaturile iniţiale. 


58 Am considerat grupele de înălțimi ca mulţimi, conform Teoriei mulţimii claselor de înălţimi, şi am 
extins acest concept asupra mulțimilor ritmice şi dinamice. În utilizarea Teoriei mulţimii claselor de 
înălțimi am folosit şi dezvoltat tehnicile de analiză muzicală expuse de Forte (în 1973 şi 1980) şi Pasticci 
(1995). 

59 Schema paradigmatică a fost realizată pe baza teoriilor expuse de Nattiez (1987) şi Ruwet (1983). 

60 Schema paradigmatică a înălțimilor poate fi examinată în studiul lui De Sanctis De Benedictis (2008). 

pie ie EOE 


Fig. 4: schemă paradigmatica 


Distribuţia sintagmelor conduce la următoarele concluzii: 


A primul pasaj indică o primă etapă formală în care alternează 
elementele iniţiale cu introducerea treptată a unor noi elemente 

A  următoarul pasaj revine la elementele iniţiale 

A ultimul pasaj reia procedura din primul pasaj, dar cu abandonarea 
progresivă a tetracordului 


Succesiunea indicatiilor de tempo confirmă, cu mici diferente, structura 
tripartită indicată de schema paradigmatică. Astfel, tetracordul si 
apogiaturile iniţiale contribuie la orientarea formală şi perceptivă a 
ascultătorului. 

Aceste rezultate sunt subliniate şi de alti factori: distribuţia statistică a 
grupurilor melodice, cu prevalența celor iniţiale; tendința de a completa 
tetracordul iniţial, de la un grup de înălţimi la următoarele; utilizarea unor 
valori ritmice şi dinamice care deriva din şi le dezvoltă pe cele iniţiale.“ 
Astfel, avem confirmarea unei “ţesături tematice” constituite pe baza 
elementelor iniţiale. 


61 În legătură cu relaţiile ritmice şi dinamice am creat conceptele de Formă ritmică/dinamică primară şi 
Ordine ritmică/dinamică normală, pornind de la ideile formulate de Forte (1980). Pentru detalii, vezi De 
Sanctis De Benedictis (2008). 

lied nu este o Sequenza, deoarece nu presupune virtuozitatea care o 
caracterizează pe aceasta din urma. Cu toate acestea, Sequenza IX este 
singura care nu este scrisă cu dedicatie, spre deosebire de lied. Am putea 
oare considera ca piesa lied este cu adevarat o Sequenza pentru clarinet, sau 
un fel de reconsiderare a acesteia? Initial, Sequenza pentru clarinet a facut 
parte dintr-un proiect care includea şi vocea, astfel încăt o regăsim in piesa 
de teatru muzical La Vera Storia. Interesul lui Berio pentru lingvistică, 
structuralism şi literatură este bine cunoscut. Multe dintre piesele sale 
muzicale folosesc texte aparţinând unor scriitori precum Joyce, Sanguineti, 
Calvino, Proust, Machado, Brecht, Cummings, Levi-Strauss, Neruda. În 
plus, el foloseşte fonetica în Sequenza III, Thema şi O King (apoi în Sinfonia ), 
precum şi în alte lucrări. La baza tehnicii componistice din Sinfonia se află 
fluxul conştiinţei, metodă valorificată de Joyce şi Beckett.“ Numeroase alte 
texte literare sunt inspirate din literatura antică: Petrarca, Striggio, Omero, 
Biblia, repertoriul popular. Putem oare afirma că Berio a folosit, poate în 
mod inconştient, o formă de retorică în distribuţia şi organizarea 
elementelor formale ale lied-ului? Sau, mai simplu, am putem oare 
presupune că familiaritatea lui Berio cu lingvistica l-a determinat să 
folosească redundanta ca tehnică de generare a coerentei? Înainte de a 
răspunde la aceasta întrebare aş dori sa mă opresc asupra piesei Lumen de 
Donatoni. 

Lumen de Donatoni este o piesă pentru piculină, clarinet bas, celestă, 
vibrafon, violă şi violoncel. Titlul este inspirat din ultima lucrare 
incompletă a lui Dallapiccola. În funcţie de schimbările de textură, indicaţii 
dinamice şi orchestrație, considerată ca distribuţie a instrumentelor si 
modurilor de atac, se pot constitui nouă grupe sau secţiuni, caracterizate 
printr-un profil exact al formatului partiturii, foarte uşor atât de citit cât şi 
de ascultat. În funcţie de prezenta/absenta vibrafonului se pot distinge 
următoarele grupe superioare: 


Tabelul 1: 
Secţiuni: 1+2 3+4+5 6+7 8 9 


62 Pentru o imagine de ansamblu asupra Sequenze-lor lui Berio, vezi Albera (1995). 
63 Vezi Hicks 1982. 

Măsuri: la-38c 39a-58c 59a-65a 65b-68c 69a-79c 


Durata în doimi 114 60 19 11 12 
Prezenta Da Nu Da Nu Da 
vibrafonului: 


O analiză completă, care nu este prezentată aici, ne permite să observăm că: 
A Secțiunea 2 este variatiunea ornamentală de tip Double a Sectiunii 1% 
A Jn Sectiunile 3 +4+5 are loc un proces de intensificare, asemenea 
unui climax. 
A Secțiunea 6 reprezintă punctul culminant al partiturii, urmat 
imediat de un contrast scurt în secţiunea 7. 
A Secțiunea 8 pierde din intensitate, asemenea unui anticlimax 
A Secțiunea 9 funcționează ca o Coda 
Acest rezultat contrazice presupusa independenţă a sectiunilor formale din 
partitura lui Donatoni, susținută deseori de autor şi de unii analisti. De 
fapt, forma este concepută într-o manieră teleologică. 
Tehnicile componistice ale lucrării constau din procedee bazate în principal 
pe tehnici de scriere în recurenţă, care transformă figurile conform unui 
plan formal cu o finalitate precisă. În secţiunea 2, Donatoni transformă 
acordurile din Secţiunea 1 în arpegii, adăugând şi eliminând înălțimile in 
sens invers faţă de procesul analog de filtrare din secţiunea precedentă. 


64 Termenul Double nu este inadecvat, întrucât la Donatoni regăsim elemente baroce, precum au 
subliniat Colazzo (în Restagno 1990) şi Pessina (în Pessina 1993). 

65 Despre independenţa sectiunilor formale vezi Donatoni 1982, p. 33 si p. 89; Donatoni 1988, pp. 39-40 
şi 42-43; Restagno 1990, p. 24 şi p. 160. În schimb, Decker (2008) şi Beranger (2004), analizând piesele 
Refrain şi, respectiv, Spiri de Donatoni, semnalează o formă bine structurată, aproape clasică. 

ee se + e me mii RE e ii mu e A Se IP dii 


dd a a a a a a a H l a a uH 
CR eet Doar eat Dac tar t 
Li 


Fig. 5: filtrarea înălțimilor din Sectiunile 1-2 


În acelaşi mod, înălțimile celestei din Sectiunile 3-5 se bazează pe reuniunea 
înălțimilor celestei si vibrafonului din Secţiunea 2, citite în sens invers (vezi 
Fig. 6). In mod similar, înălțimile piculinei din Sectiunile 3-5 încep cu patru 
note, la care se adaugă treptat înălţimi noi, selectate în sens invers din noile 
înălţimi introduse de piculină şi clarinet bas în Secţiunea 2. 

Fig. 6: înălțimile celestei 


In aceste secţiuni, piculina introduce pasaje de intensificare 
prin recurente succesive în cadrul cărora adăugarea unor 

înălţimi şi durate amplifică ritmul multiplicând numărul 
de pulsatii pe bătaie (vezi Fig. 7). 

Fig. 7: înălțimile piculinei 


Procedeele de recurenţă pot fi identificate şi ulterior: 
a în Secţiunea 6, instrumentele se mişcă exclusiv în cadrul unor 
structuri bazate pe aceleaşi înălţimi: Re, Fa, Sol» 
A tot în această secţiune, duratele vibrafonului sunt sugerate de 
atacurile acordurilor din primele 4 măsuri. 
A în mod similar, atacurile acordurilor din Secţiunea 7 reiau ritmul 
din măsurile 5-7a® 
anticlimaxul din Secţiunea 8 se bazează pe agregate care acoperă 
întreaga gamă cromatică, şi care sunt deduse din înălțimile iniţiale 


sau din dezvoltările acestora 


A la final, Coda însumează figurile proeminente caracteristice piesei 
Lumen, în timp ce duratele piculinei şi vibrafonului sunt identice cu 
cele ale atacurilor acordurilor din Secţiunea 7, măsurile 5-7a 

Procedeele frecvent folosite de scriere în recurenţă pot fi considerate drept 
transpunere formală a continuei alternări de registru pe coardele libere ale 


66 Prin măsura 7a înţelegem prima parte a acelei măsuri; în mod similar, prin măsura 7b înțelegem 
partea a doua etc. 

violei si violoncelului; de fapt, pe parcursul întregii piese, aceste 
instrumente folosesc exclusiv coardele libere, modificându-şi în continuu 
registrul: atunci când violoncelul realizează bicordul inferior, viola preia 
bicordul superior, şi invers. Întreaga piesă se bazează pe o coerenţă formală 
şi figurală extremă: de la verticalitatea acordurilor iniţiale se trece la 
profilul oblic al arpegiilor celestei şi vibrafonului în secţiunea a doua, care 
produc la rândul lor profilul orizontal al valorilor lungi ale instrumentelor 
de suflat; în secțiunile următoare, liniile îşi intensifică viteza introducând 
elemente de repetiţie periodică; în punctul culminant al piesei, 
circularitatea atinge apogeul; în secţiunile următoare, elementele iniţiale 
sunt reluate în formă prescurtată, până la Coda, care însumează figurile 
caracteristice ale lucrării, prezentate mai sus. 


Sezione 1 Sezione 2 Sezione 3 Sezione 4 Sezione 5 Sezione 6 Sezione 7 Sezione 8 Sezione 9 


Fig. 8: Coerenta figuri lor 


În concluzie, cele două lucrări analizate depăşesc limitele limbajului 
serial, restabilind comunicarea prin utilizarea structurilor (figurilor) 
repetate. lied prezintă elemente de redundantà lingvistică asemenea 
Sequenze-lor, putând fi privită aproape ca o versiune în miniatură a 
adevăratei Sequenza pentru clarinet. Lumen, prin interacţiunea figurilor şi 
procedeelor, dobândeşte un contur teleologic.“ Datele obţinute în urma 


analizei permit instrumentistului să aleagă o interpretare pe măsura 


structurii formale, conştient de relaţiile existente de-a lungul piesei, într-un 
mod ce nu diferă semnificativ de posibilităţile oferite de muzica tonală. În 


67 Despre Figură şi Proces vezi lucrarea lui Donatoni din Melchiorre 1986. 

plus, hermeneutul poate utiliza aceste date pentru a formula o interpretare 
mai bine fundamentată a semnificației lucrării. 

